**ОКВИР РАДА ШКОЛСКИХ КЛУБОВА РОДИТЕЉА И НАСТАВНИКА**

Клубови родитеља и наставника представљају групе којечине родитељи и наставници заинтересовани да се активније укључе у креирање и реализацију програма који пружају подршку за све учеснике активне у образовном процесу – ученике, родитеље и наставнике. Клубови су оперативне јединице које могу брзо и ефикасно да се организују и реализују активности и на тај начин одговoре на потребе различитих учесника у образовању и допринесу развоју квалитетне сарадње на релацији школа – родитељи.

Клубродитељаи наставника је јединица која омогућава директно учешће већег броја родитеља и наставника који реализују конкретне акције/програме/иницијативе, а у складу са заједнички дефинисаним приоритетима, који се утврђују у сарадњи са Саветом родитеља, и другим школским тимовима. Клуб омогућава флексибилније и ефикасније организовање и реализацију различитих иницијатива родитеља и наставника ради заједничког доприноса и унапређења услова и подизања квалитета образовања, а у циљу проналажења најбољих начина да се одговори на потребе које се препознају као значајне у појединачним школама.

Оквир рада Клуба родитеља и наставника подразумева следеће:

* **Rазвој сарадње и поверења између школе и породице** како би се обезбедило достизање најбољег интереса ученика у образовању, кроз следеће активности: испитивање потреба ученика, наставника и родитеља, ради одређивања облика и начина остваривања сарадње; рад на мотивацији родитеља за преузимањем активног учешћа у школским активностима и процесима доношења одлука у складу са процедурама;
* **Испитивање потреба и интересовања различитих учесника у образовању** (родитеља, наставника и ученика) за одређеном подршком, са посебном пажњом на разумевање свих препрека које постоје у сарадњи породица – школа (спровођење истраживања на тему како родитељи вид енаставнике у образовном процесу и обрнуто, дискусија како да се сарадња унапреди по одређеним темама, које вештине недостају, итд.);
* **подршку у креирању образованих програма, школских и ваншколских,** као што су различите активности у области спорта, науке, културе, заштите животне средине, здравља, хуманих вредности и безбедности, итд. – на све теме које се препознају као значајне, как о за ученике, тако и зародитеље и наставнике;
* **подршку у рад на унапређивању образовних постигнућа мотивацији за школско учење и остваривање подстицајне и безбедне климе у школи**;
* **Развијање и ницијатива за унапређење организације живота и рада у школи и школском окружењу** и унапређење услова радау школи;
* **мапирање/препознавање значајних програма/иницијатива, удружења, итд. у локалној заједници и шире** (на међународном плану) са којима треба развити партнерство/сарадњу;
* **прикупљање средстава за програме/иницијативе** које се дешавају у школи;

**Клуб** редовно информише:

* Савет родитеља, Наставничко веће, школске тимове о спроведеним активностима о свом раду и то кроз учешће на редовним састанцима, припремом периодичних извештаја, итд.;
* родитеље, наставника и ученика о планираним и спроведеним активностима (на сајту школе, кампањама, инфо пултовима, у часопису школе, итд).
* родитеље о документима од значаја за рад и сарадњу у оквиру школе, као и о процесима/иницијативама на националном нивоу, које су значајне за развој образвоних политика;

**Клуб** на основу утврђених потреба, дефинише приоритете за рад у наредној школској години и покреће процес осмишљавања годишњег плана активности. У складу са донешеним планом, клуб планира и реализује активности/програме и пројекта.